32003R1972
L 293/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1972/2003 НА КОМИСИЯТА
от 10 ноември 2003 година
относно временните мерки, които следва да се приемат за търговията със земеделски продукти във връзка с присъединяването на Чешката република, Естония, Кипър, Латвия, Литва, Унгария, Малта, Полша, Словения и Словакия
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия, и по-специално член 2, параграф 3 от него,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия, и по-специално член 41, алинея първа от него,
като има предвид, че:
(1)
Следва да се приемат временни мерки, така че да се избегне рискът от изкривяване на търговията, засягащо общата организация на земеделските пазари, дължащо се на присъединяването на десет нови държави към Европейския съюз на 1 май 2004 г.
(2)
В съответствие с правилата, предвидени в Регламент (ЕО) № 800/1999 на Комисията от 15 април 1999 г., постановяващ общи подробни правила за прилагането на система за възстановяване при износ на земеделски продукти (1), последно изменен с Регламент (ЕО) № 500/2003 (2), продуктите нямат право на възстановяване, освен ако са напуснали митническата територия на Общността в срок от 60 дни от приемането на декларацията за износ. Задължението за напускане на митническата територия на Общността в срок от 60 дни от приемането на декларацията за износ е освен това основно изискване за освобождаването на гаранцията, свързана с разрешението за износ съгласно Регламент (ЕО) № 1291/2000 на Комисията от 9 юни 2000 г., с който се уреждат общи подробни правила за прилагането на системата от разрешения за внос и износ и сертификатите за предварително определяне за земеделски продукти (3), последно изменен с Регламент (ЕО) № 325/2003 (4). Тъй като при присъединяването вътрешните граници ще бъдат премахнати, продуктите, изнесени от Общността на петнадесетте, ще трябва във всички случаи да са напуснали митническата територия на Общността най-късно до 30 април 2004 г., включително и в случаите, когато декларацията за износ е била приета по-малко от 60 дни преди датата на присъединяването.
(3)
Изкривяването на търговията, което може да разстрои организациите на пазарите, често пъти включва продукти, изкуствено придвижвани с оглед разширяването и неформиращи част от обичайните запаси на съответната държава. Излишъците могат да се получат и от национално производство. Поради това трябва да се създадат разпоредби за възпиращи такси, които да се налагат за излишъците в новите държави-членки.
(4)
Необходимо е да се попречи на това стоки, за които е платено възстановяване при внос преди 1 май 2004 г., да се възползват от второ възстановяване, ако бъдат изнесени в трети страни след 30 април 2004 г.
(5)
Мерките, предвидени в настоящия регламент, са необходими и целесъобразни и следва да се прилагат по еднообразен начин.
(6)
Мерките, предвидени в настоящия регламент, са в съответствие със становищата на всички заинтересовани управителни комитети,
ПРИЕ НАСТОЯЩИЯ РЕГЛАМЕНТ:
Член 1
Дефиниции
За целите на настоящия регламент:
а)
„Общност на петнадесетте“ означава Общността, в състава й от 30 април 2004 г.;
б)
„нови държави-членки“ означава Чешката република, Естония, Кипър, Латвия, Литва, Унгария, Малта, Полша, Словения и Словакия;
в)
„разширена Общност“ означава Общността, в състава й от 1 май 2004 г.;
г)
„продукти“ означава земеделски продукти и/или стоки, които не са включени в приложение I към Договора за създаване на Европейската общност;
д)
„възстановяване при производството“ означава възстановяването, предоставяно съгласно член 7 на Регламент (ЕИО) № 1766/92 на Съвета (5), или член 7 на Регламент (ЕО) № 3072/95 на Съвета (6), или член 7 на Регламент (ЕО) № 1260/2001 на Съвета (7).
Член 2
Износ от Общността на петнадесетте
Ако за продуктите, предназначени за износ от Общността на петнадесетте в някоя от новите държави-членки, за които има приета декларация за износ най-късно на 30 април 2004 г., изложените в член 3 от Регламент (ЕО) № 800/1999 на Комисията условия не са спазени до тази дата, бенефициерът е длъжен да върне всяко възстановяване, получено в съответствие с член 52 от посочения регламент.
Член 3
Отлагателен режим
1. Настоящият член се прилага по дерогация от приложение IV, глава 5 към Акта за присъединяване, и от членове 20 и 214 от Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (8).
2. Продуктите, изброени в член 4, параграф 5, които преди 1 май 2004 г. са се движили свободно в Общността на петнадесетте или в нова държава-членка и на 1 май 2004 г. са на временно съхранение или са под някой от митническите режими или процедури по член 4, параграф 15, буква б) и параграф 16, букви б) до ж) на Регламент (ЕИО) № 2913/92 на Съвета в разширената Общност, или които са в процес на транспортиране, след като са били предмет на формалности за износ, в рамките на разширената Общност, се обмитяват според митническата ставка за внос erga omnes, приложима към датата на освобождаване за свободно обращение.
Алинея първа не се прилага за продукти, изнасяни от Общността на петнадесетте, ако вносителят даде доказателство, че за продуктите на страната по износ не е търсено възстановяване при износ. По молба на вносителя, износителят урежда получаването на заверка от компетентния орган върху декларацията за износ, че за продуктите на страната по износ не е търсено възстановяване при износ.
3. Продуктите, изброени в член 4, параграф 5, които идват от трети страни и са в режим на активно усъвършенстване по член 4, параграф 16, буква г) на Регламент (ЕИО) № 2913/92 или в режим на временен внос по член 4, параграф 16, буква е) на Регламент (ЕИО) № 2913/92 в нова държава-членка на 1 май 2004 г. и които са освободени за свободно обращение на или след тази дата, се обмитяват с вносното мито, приложимо към датата на освобождаване за свободно обращение на продукти, идващи от трети страни.
Член 4
Такси за стоки в свободно обращение
1. Без да се засяга приложение IV, глава 4 към Акта за присъединяване, и когато не се прилага по-строго законодателство на национално ниво, новата държава-членка налага на 1 май 2004 г. такси на притежателите на излишъци от продукти в свободно обращение.
2. За да определи излишъците на всеки притежател, новата държава-членка взема под внимание по-специално следното:
а)
средните стойности на наличните запаси през годините преди присъединяването;
б)
търговския поток през годините преди присъединяването;
в)
обстоятелствата, при които са изградени запасите.
Понятието „излишъци“ се прилага за продукти, внесени в новите държави-членки или произхождащи от новите държави-членки. Понятието „излишъци“ се прилага също за продукти, предназначени за пазара на новите държави-членки.
Инвентаризацията на запасите се извършва на основата на Комбинираната номенклатура, приложима към 1 май 2004 г.
3. Размерът на таксата по параграф 1 се определя от митническата ставка за внос erga omnes, приложима към 1 май 2004 г. Приходите от таксите, събрани от националните органи, се насочват към националния бюджет на новата държава-членка.
4. За да се гарантира правилното прилагане на таксата по параграф 1, новите държави-членки незабавно извършват инвентаризация на наличните към 1 май 2004 г. запаси. За целта новата държава-членка най-късно до 31 юли 2004 г. уведомява Комисията за количеството продукти в излишъците, като се изключат количествата в държавните запаси по член 5.
5. Настоящият член се прилага за продукти, включени в следните кодове на Комбинираната номенклатура:
-
относно Кипър:
-
0204 43 10, 0206 29 91, 0408 11 80, 1602 32 11, 0402 10, 0402 21, 0405 10, 0405 20 10, 0405 20 30, 0405 90, 0406, 0703 20 00, 0711 51 00, 1001, 1002, 1003, 1004, 1005, 1006 10, 1006 20, 1006 30, 1006 40, 1007, 1008, 1101, 1102, 1103, 1104, 1107, 1108, 1509, 1510, 1517, 1702 30 (9), 1702 40 (10), 1702 90 (11), 1901 90 99, 2003 10 20, 2003 10 30, 2106 90 98 (12),
-
относно Чешката република:
-
0201 30 00, 0202 30 90, 0206 29 91, 0203 11 10, 0203 21 10, 0207 14 10, 0207 14 60, 0207 14 70, 0207 27 10, 0408 11 80, 0408 91 80, 1602 32 11, 0402 10, 0402 21, 0405 10, 0405 20 10, 0405 20 30, 0405 90, 0406, 0703 20 00, 0711 51 00, 1001, 1002, 1003, 1004, 1005, 1006 10, 1006 20, 1006 30, 1006 40, 1007, 1008, 1101, 1102, 1103, 1104, 1107, 1108, 1509, 1510, 1517, 1702 30 (9), 1702 40 (10), 1702 90 (11), 1806 20, 1901 90 99, 2003 10 20, 2003 10 30, 2008 20, 2009 11, 2009 12, 2009 19, 2009 40, 2106 90 98 (12),
-
относно Естония:
-
0201 30 00, 0202 30 90, 0204 30 00, 0204 43 10, 0206 29 91, 0203 11 10, 0203 21 10, 0207 14 10, 0207 14 50, 0207 14 60, 0207 14 70, 0207 27 10, 0402 10, 0402 21, 0405 10, 0405 20 10, 0405 20 30, 0405 90, 0406, 0703 20 00, 0711 51 00, 1001, 1002, 1003, 1004, 1005, 1006 10, 1006 20, 1006 30, 1006 40, 1007, 1008, 1101, 1102, 1103, 1104, 1107, 1108, 1509, 1510, 1517, 1702 30 (9), 1702 40 (10), 1702 90 (13), 1806 20, 1901 90 99, 2003 10 20, 2003 10 30, 2009 11, 2009 12, 2009 19, 2009 40, 2009 71, 2009 79, 2106 90 98 (12),
-
относно Унгария:
-
0201 30 00, 0202 30 90, 0204 30 00, 0204 43 10, 0206 29 91, 0203 11 10, 0203 21 10, 0207 14 10, 0207 14 60, 0207 14 70, 0402 10, 0402 21, 0405 10, 0405 90, 0406, 0703 20 00, 0711 51 00, 1001, 1002, 1003, 1004, 1005, 1006 10, 1006 20, 1006 30, 1006 40, 1007, 1008, 1101, 1102 10, 1102 20, 1103, 1104, 1107, 1108, 1509, 1510, 1517, 1702 30 (9), 1702 40 (10), 1702 90 (13), 1806 20, 2003 10 20, 2003 10 30, 2106 90 98 (12),
-
относно Латвия:
-
0201 30 00, 0202 30 90, 0204 30 00, 0204 43 10, 0206 29 91, 0207 12 90, 0207 14 10, 0207 14 60, 0207 14 70, 0207 27 10, 0408 11 80, 0408 91 80, 0402 10, 0402 21, 0405 10, 0405 90, 0406, 0703 20 00, 0711 51 00, 1001, 1002, 1003, 1004, 1005, 1006 10, 1006 20, 1006 30, 1006 40, 1007, 1008, 1101, 1102, 1103, 1104, 1107, 1108, 1509, 1510, 1517, 1702 30 (9), 1702 40 (10), 1702 90 (13), 1806 20, 1901 90 99, 2003 10 20, 2003 10 30, 2009 11, 2009 19, 2106 90 98 (12),
-
относно Литва:
-
0201 30 00, 0202 30 90, 0204 30 00, 0204 43 10, 0206 29 91, 0203 11 10, 0203 21 10, 0207 14 10, 0207 14 60, 0207 14 70, 0207 27 10, 0402 10, 0402 21, 0405 10, 0405 90, 0406, 0703 20 00, 0711 51 00, 1001, 1002, 1003, 1004, 1005, 1006 10, 1006 20, 1006 30, 1006 40, 1007, 1008, 1101, 1102, 1103, 1104, 1107, 1108, 1509, 1510, 1517, 1702 30 (9), 1702 40 (10), 1702 90 (13), 1901 90 99, 2002 90, 2003 10 20, 2003 10 30, 2008 20, 2009 11, 2009 12, 2009 19, 2009 40, 2106 90 98 (12),
-
относно Малта:
-
0202 30 90, 0204 30 00, 0204 43 10, 0408 11 80, 0408 91 80, 0206 29 91, 0402 10, 0402 21, 0405 10, 0405 20 10, 0405 20 30, 0405 90, 0406, 0703 20 00, 0711 51 00, 1001, 1002, 1003, 1004, 1005, 1006 10, 1006 20, 1006 30, 1006 40, 1007, 1008, 1101, 1102, 1103, 1104, 1107, 1108, 1509, 1510, 1517, 1702 30 (9), 1702 40 (10), 1702 90 (13), 1806 20, 2003 10 20, 2003 10 30, 2106 90 98 (12),
-
относно Полша:
-
0201 30 00, 0202 30 90, 0203 11 10, 0203 21 10, 0204 30 00, 0204 43 10, 0206 29 91, 0402 10, 0402 21, 0405 10, 0405 90, 0406, 0703 20 00, 0711 51 00, 1001, 1002, 1003, 1004, 1005, 1006 10, 1006 20, 1006 30, 1006 40, 1007, 1008, 1101, 1102, 1103, 1104, 1107, 1108, 1509, 1510, 1517, 1702 30 (9), 1702 40 (10), 1702 90 (13), 2003 10 20, 2003 10 30, 2008 20,
-
относно Словакия:
-
0201 30 00, 0202 30 90, 0206 29 91, 0203 11 10, 0203 21 10, 0207 14 10, 0207 14 60, 0207 14 70, 0207 27 10, 0408 11 80, 0408 91 80, 1602 32 11, 0402 10, 0402 21, 0405 10, 0405 20 10, 0405 20 30, 0405 90, 0406, 0703 20 00, 0711 51 00, 1001, 1002, 1003, 1004, 1005, 1006 10, 1006 20, 1006 30, 1006 40, 1007, 1008, 1101, 1102, 1103, 1104, 1107, 1108, 1509, 1510, 1517, 1702 30 (9), 1702 40 (10), 1702 90 (13), 1806 20, 1901 90 99, 2003 10 20, 2003 10 30, 2008 20, 2009 11, 2009 12, 2009 19, 2009 40, 2106 90 98 (12),
-
относно Словения:
-
0201 30 00, 0202 30 90, 0204 30 00, 0204 43 10, 0206 29 91, 0203 11 10, 0203 21 10, 0207 12 10, 0207 12 90, 0207 14 10, 0207 14 60, 0207 14 70, 0408 11 80, 0408 91 80, 1602 32 11, 0402 10, 0402 21, 0405 10, 0405 20 10, 0405 20 30, 0405 90, 0406, 0703 20 00, 0711 51 00, 1001, 1002, 1003, 1004, 1005, 1006 10, 1006 20, 1006 30, 1006 40, 1007, 1008, 1101, 1102, 1103, 1104, 1107, 1108, 1509, 1510, 1517, 1702 30 (9), 1702 40 (10), 1702 90 (13), 2003 10 20, 2003 10 30, 2008 20, 2009 11, 2009 12, 2009 19, 2009 40, 2106 90 98 (12).
Ако код на Комбинираната номенклатура включва продукти, за които посоченото в параграф 3 вносно мито не е същото, инвентаризацията на запасите по параграф 4 се прави за всеки продукт или група от продукти, предмет на различно вносно мито.
6. Комисията може да добави продукти към списъка или да извади продукти от списъка по параграф 5.
Член 5
Преброяване на държавните запаси
Най-късно до 31 юли 2004 г. всяка нова държава-членка съобщава списъка и количествата стоки, които са в държавните запаси на съответната държава-членка, посочени в приложение IV, глава 4 от Акта за присъединяване.
Член 6
Национални запаси за извънредни обстоятелства
Запасите, посочени в член 4, параграф 4 и в член 5, не включват националните запаси за извънредни обстоятелства, които евентуално биха били формирани от новите държави-членки. Последните информират Комисията за всички промени, направени в националните запаси за извънредни обстоятелства, заедно с условията, регулиращи промените за целите на установяването на баланс в снабдяването на Общността.
Член 7
Мерки в случай на неплащане на такси
Ако някоя държава-членка има съмнение, че предвидените в членове 3 и 4 такси за определен продукт не са платени, тя информира съответната държава-членка, за да й позволи да предприеме необходимите мерки.
Член 8
Доказателство за неплащане на възстановявания при производството
Продуктите, за които декларацията за износ към трети страни е приета от новата държава-членка в периода от 1 май 2004 г. до 30 април 2005 г., могат да се ползват от възстановяване при износ или от възстановяване по някоя от процедурите, предвидени в членове 4 и 5 на Регламент (ЕИО) № 565/80 на Съвета (14), при условие че бъде установено, че по отношение на тези продукти или на техни съставки не е било вече изплатено възстановяване при износ.
Член 9
Забрана за двойно изплащане на възстановявания
Никой продукт не може да бъде предмет на повече от едно възстановяване при износ. В никакъв случай един продукт, за който е получено възстановяване при износ, не може да бъде предмет на възстановяване при производството, ако се използва за производство на продуктите, посочени в приложение I към Регламент (ЕО) № 1722/93 на Комисията (15) или в приложение I към Регламент (ЕО) № 1265/2001 (16).
Член 10
Влизане в сила
Настоящият регламент влиза в сила, при условие и на датата на влизане в сила на Договора за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия към Европейския съюз.
Настоящият регламент ще се прилага до 30 април 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 ноември 2003 година